b'\n_START_ARTICLE_\nJo\xc5\xbee Krivec\n_START_SECTION_\n\xc5\xbdivljenjepis\n_START_PARAGRAPH_\nKrivec se je rodil v Halozah. Po kon\xc4\x8dani gimnaziji je na Pravni fakulteti v Ljubljani \xc5\xa1tudiral pravo in tam leta 1943 doktoriral in bil nato v slu\xc5\xbebi pri pokrajinski upravi. Maja 1945 je emigriral v Argentino in se tam zaposlil kot uradnik v industriji ter isto\xc4\x8dasno deloval v tamkaj\xc5\xa1nih kulturnih krogih.\n_START_SECTION_\nLiterarno delo\n_START_PARAGRAPH_\nPrve literarne prispevke z doma\xc4\x8dijsko snovjo rodnih Haloz je za\xc4\x8del objavljati v literarnem mese\xc4\x8dniku Dom in svet. Zgodnje novele je izdal v zbirki Dom med goricami (1942). V begunstvu je najprej v Italijanskem kraju Servigliano urejal revijo Svet in dom. Po prihodu v Argentino je bil dejaven v tamkaj\xc5\xa1nih kulturnih krogih. Objavljal je pesmi, novele, kritike in \xc4\x8dlanke ter pripomogel k popularizaciji pesnika F. Balanti\xc4\x8da, zlasti v antologiji \xc4\x8cez izaro (1951). V zdomski novelistiki je tradicionalno doma\xc4\x8dijstvo povezal z argentinskimi do\xc5\xbeivetji. Leta 1978 je v Buenos Airesu iz\xc5\xa1la njegova zbirka novel Pij fant, grenko pija\xc4\x8do.'